अफगानिस्तान में निजी बैंक में हमला, 8 मरे  
अफगानिस्तान के जलालाबाद शहर स्थित एक बैंक में आतंकवादियों द्वारा शनिवार को किए गए हमले में आठ लोग मारे गए और 60 घायल हो गए।
अफगानिस्तान के जलालाबाद शहर स्थित एक बैंक में आतंकवादियों द्वारा शनिवार को किए गए हमले में आठ लोग मारे गए और 60 घायल हो गए।   समाचार एजेंसी आरआईए नोवोस्ती ने गृह मंत्रालय के एक अधिकारी के हवाले से बताया कि सात आतंकवादियों ने अफगानिस्तान के सबसे बड़े निजी बैंक पर हमला किया। इनमें तीन आत्मघाती हमलावर थे।   अधिकारी के अनुसार हमला उस समय हुआ जब पुलिसकर्मी बैंक से अपना वेतन ले रहे थे।  आतंकवादियों ने बैंक के अंदर हमला करने से पहले भवन के बाहर तीन शक्तिशाली विस्फोट किया।   अस्पताल के अधिकारियों ने बताया कि विस्फोट में घायल लोगों में से 10 की हालत नाजुक है। तालिबान ने इस हमले की जिम्मेदारी ली है।